নিউটাউনে আবাসনের নীচ থেকে উদ্ধার মহিলার দেহ! চাঞ্চল্য

ওয়েব ডেস্ক : অভিজাত আবাসনের নীচ থেকে উদ্ধার হল এক গৃহবধূর মৃত দেহ (Dead Body)। ঘটনাটি ঘটেছে নিউটাউনের (New Town) সাপুর্জি এলাকায়। এই ঘটনায় চাঞ্চল্য ছড়িয়েছে গোটা এলাকায়। এই ঘটনা নিয়ে পুলিশের প্রাথমিক অনুমান, আত্মহত্যা করেছেন ওই মহিলা। তবে গোটা ঘটনা নিয়ে ইতিমধ্যে তদন্ত শুরু করে দিয়েছে টেকনো সিটি থানার পুলিশ।

পুলিশ সূত্রে খবর, ওই গৃহবধূর নাম রচনা পরিওয়াল (৪২)। তিনি নিউটাউনের সাপুরজি এলাকার এলিডা গার্ডেন নামে এক বিলাসবহুল আবাসনে থাকতেন। জানা গিয়েছে, শুক্রবার রাত ১১টা নাগাদ ওই আবাসনের নীচ থেকেই ওই মহিলার রক্তাক্ত দেহ (Dead Body) উদ্ধার হয়। তা দেখতে পেয়ে টেকনো সিটি থানায় ফোন করেন নিরাপত্তারক্ষীরা।

আরও খবর : শমীকের বিরুদ্ধে শুভেন্দু-সুকান্তর নতুন জোট???

এর পরেই গৃহবধূকে উদ্ধার করে নিয়ে য়াওয়া হয় আর জি কর হাসপাতালে। তবে সেখানে চিকিৎসকরা ও মহিলাকে মৃত বলে ঘোষণা করেন। এর পরেই ঘটনার তদন্তে নামে পুলিশ। জানা যায়, ওই আবাসনের ১০ তলায় স্বামী ও ছেলের সঙ্গে থাকতেন তিনি। স্বামী দীপেশ পারিওয়াল কলকাতা হাইকোর্টের আইনজীবী।

প্রথমিক তদন্তের পর পুলিশের (Police) অনুমান, পারিবারিক গন্ডোগোলের কারণে হয়তো আত্মঘাতী হয়েছেন ওই গৃববধূ। তবে এটি আত্মহত্যা? না এর পিছনে রয়েছে অন্য কোনও কারণ? তা জানতে মৃতার স্বামী ও ছেলে ও অন্যান্য পরিবারের সদস্যদের জিজ্ঞাসাবাদ করছে পুলিশ।